- Der er mange flere i dag. - Vi er langt over 50. Vi plejer at være mellem 25 og 30, og der kommer flere til efterhånden. Sådan konstaterer Per Haugaard, der var en af de omkring 50 Aalborg Håndbold-fans, der stod placeret foran Gigantium på nuværende tidspunkt med flag for at tage imod spillerne, da de ankom. - Nu skal vi give det sidste støtte til spillerne. Nu skal de have vide, at vi er her. Så er det op til dem at gøre det, ligesom de gjorde i Odense, fastslår Per Haugaard. En gammel tradition Det er ikke kun fordi, der skal spilles finale og kæmpes om guldet, at de mange fans havde indtaget siden af vejbanen. Det er faktisk noget, de gør inden hver hjemmekamp. Mange af dagens deltagere er derfor også gengangere. - Altid først. - Næsten altid først, fortæller Lars Blok, der er fra Aarhus til TV2 Nords udsendte reporter Mogens Jørgensen. Når I at se, hvem der kører i bilerne? - Ja, det gør vi. Vi har Carsten, han kender bilerne. Så I har en bilspotter? - Ja. Carsten og Marethe, de ved lige nøjagtigt, hvilke biler de kommer i. Når spillerne at se jer? - Ja, det gør de, og de hilser meget pænt på os, fortæller Per Haugaard. Se hele inslaget herunder: Store forhåbninger om sejr og hævn Aalborg Håndbold skal vinde lørdagens kamp for at vinde guldet og kalde sig denne sæsons danske mestre. Samtidig er der også en form for revanche i kampen, da Aalborg Håndbold sidste sæson tabte guldet på hjemmebane mod netop GOG i den sidste og afgørende finalekamp. Derudover har fynboerne også været en torn i øjet på Aalborg-spillerne, da klubberne tidligere i sæsonen har mødtes i både Champions league og Santander Cuppen, som i begge tilfælde endte ud i GOG's favør. Hvordan kommer det til at gå i dag? - Mon ikke guldet kommer i hus, det er jeg næsten sikker på med den opbakning, gutterne får i dag. Og så har vi også Hævnens Team fra sidste år, der lige skal gøre os op, konstaterer Lars Blok. - Ja, men vi vinder med tre-fire mål i dag, spår Per Haugaard. - Jeg håber fanme, de vinder, fastslår Bente Jørgensen. Så guldfest i Jomfrue Ane Gade? -	Ja måske, eller Vrå Bryghus. Jeg kommer fra Hjørring, Der er også et eller andet fest der, griner Bente. Jørgensen.

Referat:
Mere end 50 fans stod lørdag traditionen tro klar til at tage imod spillerne ved ankomst, og her var forventningerne både høje og håbefulde.